armvectores/hy_wikipedia_2023 huggingface dataset:
Ալեքսանդր Գուրուլի

Ալեքսանդր Գիևիչ Գուրուլի (վրաց.՝ ალექსანდრე გიას ძე გურული, նոյեմբերի 9, 1985(1985-11-09), Բաթում, Վրացական ԽՍՀ, ԽՍՀՄ), վրացի ֆուտբոլիստ։ Հանդես է գալիս «ԱԶԱԼ» ակումբում որպես կիսապաշտպան: Մասնակցում է նաև Վրաստանի ֆուտբոլի ազգային հավաքականի խաղերին։


== Կարիերա ==


=== Ակումբային ===
Սաշան Օլիմպիկ Լիոն ակումբի սան է։ Թիմի երիտասարդական կազմում անցկացրել է 77 հանդիպում՝ դառնալով7 գոլի հեղինակ։ 2008 թվականի սեպտեմբերի 21-ին պայմանագիր է կնքել Լվով քաղաքի «Կարպատներ» ուկրաինական ակումբի հետ, որի կազմում հանդես է եկել 99 համարի ներքո։ Դեբյուտը «Կարպատ» ակումբում տոնել է 2008 թվականի սեպտեմբերի 28-ին «Զորյա» ակումբի դեմ խաղում։ 2012 թվականի փետրվարի 15-ին ֆուտբոլիստը տեղափոխվեց վրացական «Դիլա» ակումբ՝ մասնակցելով Վրաստանի բարձրագույն լիգային։ Վերադառնալուց հետո  ֆուտբոլիստի հետ կնքված վարձակալության պայմանագիրը դադարեցվում է և տրվում է ազատ գործակալի կարգավիճակ։ Դրանից հետո Ալեքսանդրը վերադառնում է հայրենիք, ընդունվում է «Դինամո» ֆուտբոլային ակումբ, որտեղի մարզիչը ներկա պահին նրա հայրն էր:Այնուհետև տեղափոխվում է «Զեստափոնի»։ 2014 թվականի փետրվարին պայմանագիր է կնքում «Շախտյոր» ֆուտբոլային ակումբի հետ։ 2015 թվականի սեպտեմբերին տեղափոխվում է ադրբեջանական «ԱԶԱԼ» ֆուտբոլային ակումբ։


=== Հավաքականում ===
Հանդես է եկել Վրաստանի ֆուտբոլի երիտասարդական հավաքականում։ Անցկացրել է 4 խաղ՝ դառնալով 1 գոլի հեղինակ։


== Ձեռքբերումներ ==
2012 թվականին հաղթել է Վրաստանի ֆուտբոլային գավաթի առաջնությունում։


== Անձնական կյանք ==
Ամուսնացել է 2010 թվականի ամռանը։ Ունի մեկ տղա՝ Գիա Գուրուլի։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Վիճակագրութունը National Football Teams կայքում(անգլ.)
Վիռո (գյուղ, Մեռեմյաե շրջան)

Վիռո (էստ․՝ Viro), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արտեմ Սարգսյան (օվկիանոսագետ)

Անվան այլ կիրառումների համար տե՛ս՝ Արտեմ Սարգսյան (այլ կիրառումներ)Արտեմ Սարգսի Սարգսյան (ռուս.՝ Артём Саркисович Саркисян, սեպտեմբերի 23, 1926(1926-09-23), Ճարտար - նոյեմբերի 11, 2016(2016-11-11), Մոսկվա, Ռուսաստան), հայ օվկիանոսագետ։ Ֆիզմաթ գիտությունների դոկտոր, (1966) պրոֆեսոր (1968), ՌԳԱ ակադեմիկոս (1992), թղթակից անդամ՝ 1981 թվականից։


== Կենսագրություն ==
Ավարտել է Ադրբեջանի պետական համալսարանը (1950)։ 1965-1969 թվականներին աշխատել է Ուկրաինական ԽՍՀ ԳԱ ծովային հիդրոֆիզիկայի ինստիտուտում (Սևաստոպոլ), որպես բաժնի վարիչ։ 1969-1982 թվականներին՝ ԽՍՀՄ ԳԱ օվկիանոսագիտության ինստիտուտի ծովային հոսանքների դինամիկայի լաբորատորիայի վարիչ։ 1982 թվականից՝ ԽՍՀՄ ԳԱ հաշվողական մաթեմատիկայի ինստիտուտի օվկիանոսի դինամիկայի լաբորատորիայի վարիչ։ 1981 թվականի դեկտեմբեր 29-ին ընտրվել է Ռուսաստանի գիտությունների ակադեմիայի թղթակից անդամ, 1992 թվականի հունիսի 11-ին Ռուսաստանի գիտությունների ակադեմիայի իսկական անդամ։ 1995 թվականից Մոսկվայի պետական համալսարանի աշխարհագրության ֆակուլտետի օվկիանոսագիտության ամբիոնի պրոֆեսոր է։


== Աշխատություններ ==
Աշխատությունները վերաբերում են համաշխարհային օվկիանոսի ջերմաստիճանի, հոսանքների և կլիմայական այլ բնութագրերի տեսության ու հաշվարկների մշակմանը։ Ծովային հոսանքների տեսության և հաշվարկների մասին աշխատությունը թարգմանվել է անգլերեն և հրատարակվել ԱՄՆ-ում (1969)։ Աշխատանքներ ունի նաև Սևանա լճի մակարդակի բարձրացման եղանակների մասին։


== Պարգևներ ==


=== ԽՍՀՄ պարգևներ ===
ԽՍՀՄ պետական մրցանակ գիտության և տեխնիկայի բնագավառում (1970)։
Ժողովուրդների բարեկամության շքանշան (1986)


=== Ռուսական դաշնության պարգևներ ===
Ռուսաստանի Դաշնության պետական մրցանակ գիտության և տեխնիկայի բնագավառում (1970)
Պատվո շքանշան (2007)


== Երկեր ==
Основы теории и расчет океанических течений. Д.. 1966։
Численный анализ и прогноз морских течений. Д.. 1977;
Методы и результаты расчета циркуляции вод Мирового океана. М., 1986 (համահեղինակ);
Математическое моделирование циркуляции океана, М.. 1988 (համահեղինակ);
Моделирование динамики океана. СПб. 1991.


=== Այլ ===
Բուլղարիայի գիտությունների ակադեմիայի Մարին Դրենովի անվան ոսկե մեդալ(1986)։


== Ծանոթագրություններ ==


== Արտաքին հղումներ ==
Профиль (ռուս.)
Профиль (ռուս.)
Ակադեմիկոս Արտեմ Սարգսի Սարգսյանը 80 տարեկան է (ռուս.)
Ակադեմիկոս Արտեմ Սարգսի Սարգսյանը 80 տարեկան է (ռուս.)
Նրանք գնում էին դեպի Արևելք

«Նրանք գնում էին դեպի Արևելք» (իտալերեն՝ Italiani brava gente), 1964 թվականի խորհրդա-իտալական գեղարվեստական ֆիլմ։


== Սյուժե ==
Ֆիլմը պատմում է իտալական էքսպեդիցիոն զորքերի զինվորների մասին, որոնք Երկրորդ համաշխարհային պատերազմի ժամանակ կռվել են ԽՍՀՄ-ի դեմ հիտլերյան Գերմանիայի կողմից։
«Իտալական դիվիզիաների զինվորներն ու սպաները գնում էին դեպի արևելք, դեպի Մոսկվա։ Թանկ էր նստում նվաճողների վրա նրանց ամեն մի քայլը։ Այս արշավանքում զոհվում է երիտասարդ զինվոր` գյուղացի Բաձոկին... Դոնի ափին նրանք անցնում են պաշտպանության։ Գերմանացիները նրանց դուրս են մղում ճանապարհից, անիվների տակ ճզմում  ցրտահարված, վիրավոր «դաշնակիցներին»։ Նահանջողների թվում է ավագ Գաբրիելին։ Նրան վիճակված չէ նորից տեսնել հայրենիքը. բազմօրյա տանջալից առաջխաղացումից հետո Գաբրիելին կսառչի ամայի դաշտում…»


== Դերերում ==


== Արտադրություն ==
Դերերից մեկը պետք է կատարեր Ադրիանո Չելենտանոն, որը հաջողությամբ անցել է լսումները, սակայն հրաժարվել է նկարահանվել ֆիլմում՝ չցանկանալով երկար ժամանակ բաժանվել կնոջից՝ Կլաուդիա Մորիից։
Նկարահանումներն անցկացվել են Պոլտավայում և Պոլտավայի մարզի գյուղերում՝ Չերնեչի Յար, Գորա, Նիժնիե Մլինի։


== Ծանոթագրություններ ==


== Արտաքին հղումներ ==
Они шли на Восток (1964). Информация о фильме на сайте Кино-Театр. РУ
Վենդի Վու։ Թագուհին մարտում

«Վենդի Վու․ Թագուհին մարտում», Disney Channel ստուդիայի 2006 թվականին նկարահանած ֆիլմ։ Գլխավոր դերերում նկարահանվել են Բրենդա Սոնգը և Սին Կոյամադան։ Կոյամադան խաղում է չինացի միապետի դեր, որը գալիս է Վենդիի՝ ամերիկացի դպրոցականի մոտ, որը, իր խոսքերով, համարվում է կին մարտիկի վերամարմնավորումը և միակը, ով կարող է փրկել աշխարհը չար ոգուց։
Պրեմերիայի գիշերը դիտողների քանակը կազմել է 5,7 միլիոն, ինչը ֆիլմը դարձրել է հինգերորդը դիտումների քանակով։ Ֆիլմը նաև ստացել է ամենաբարձր վարկանիշը Ճապոնիայի Disney Channel հեռուստաալիքում։ Ինչպես նաև «Վենդի Վուն» ռեկորդային է դարձել Մեծ Բրիտանիայում և Եվրոպայում, դարձնելով «Դիսնեյը» ամենահայտնի մանկական հեռուստաալիքը Եվրոպայում։
Գրեթե բոլոր տեսարանները նկարահանվել են Օքլենդում, Նոր Զելանդիա։ Գովազդի համար Դիսնեյը թողարկել է մի քանի ապրանքներ, հիմնված ֆիլմի վրա։


== Սյուժե ==
Վենդի Վուն հասարակ ամերիկացի դեռահաս է, բայց նրա կյանքը ամբողջությամբ փոխվում է, երբ նրա մոտ գալիս է բուդդիստ միապետ (Սին Կոյամադա) և պատմում է նրան, որ նա ամենակարող կին մարտիկի, ով ապրել է հին ժամանակներում, վերամարմնավորումն է, և այժմ միայն նա կարող է ոչնչացնել ոգուն, որը ցանկանում է կործանել աշխարհը։ Երկար տարիներ նրա նախնիները պայքարել են նրա հետ։ Միապետը սկսում է մարզել նրան, սովորեցնում է մարտարվեստ։ Սկզբում Վենդին չի համաձայնվում, բայց հետո հասկանում է վտանգը, որը սպասվում է աշխարհին։ Չար ոգին կարող է ներթափանցել յուրաքանչյուր մարդու մեջ, և միայն Վենդին կարող է կանգնեցնել նրան վճռական մարտի ժամանակ։


== Դերերում ==


== Անհամապատասխանություններ ==
Տարբեր տեսարաններում մեքենաների շարժը հակառակ է, մարդիկ գնում են ճանապարհի տարբեր կողմերով։
Տեսարանում, որտեղ Վենդին մարզվում է այգում, կարելի է նկատել Սկայ Թաուերի գագաթը ծառերից վերև։
Երբ Վենդին ֆուտբոլ է խաղում, մյուս խմբի աղջիկները դիտավորությամբ դուրս են գալիս նրա ճանապարհից, ձևացնելով, թե նրանց հարվածում են։ Ինչպես նաև, նրանք դադարում են խաղալ, երբ Վենդին պատրաստվում է հարվածել գնդակով։


== Պրեմերիայի օր ==


== Ծանոթագրություններ ==


== Արտաքին հղումներ ==
Պաշտոնական կայք էջ Archived 2006-07-06 at the Wayback Machine.
Պաշտոնական էջ Disney Channel ԱՄՆ կայքում Archived 2006-07-06 at the Wayback Machine.
Disney Channel Մեծ Բրիտանիա Archived 2008-02-20 at the Wayback Machine.
«Վենդի Վու։ Թագուհին մարտում»(անգլ.) ֆիլմը Internet Movie Database կայքում
Վենդի Վու․ Թագուհին մարտում Archived 2010-10-18 at the Wayback Machine. TV.com կայքում
Նիկոլսկի շրջան (այլ կիրառումներ)

Նիկոլսկի շրջան, կարող է վերաբերել՝

Նիկոլսկի շրջան - մունիցիպալ շրջան Ռուսաստանի Դաշնության Վոլոգդայի մարզում
Նիկոլսկի շրջան - մունիցիպալ շրջան Ռուսաստանի Դաշնության Պենզայի մարզում
Փարոս (այլ կիրառումներ)

Փարոս եզրը կարող է վերաբերվել.

Փարոս, աշտարակային տիպի նավագնացային կողմնորոշիչ, որը ծառայում է ափերը ճանաչելու, նավի դիրքը որոշելու և նավագնացային վտանգը կանխելու համար։
Փարոս, ամսաթերթ, Նիկոսիա
Փարոս, շաբաթաթերթ, Լիբանան
Փարոս, երկշաբաթաթերթ, Լոս Անջելես
Փարոս, շաբաթաթերթ, Պլովդիվ
Փարոս, ԱՄԿ հրապարակած թերթ և թռուցիկ, Երևան, 1967 թվական։
Ռաբոչեոստրովսկ

Ռաբոչեոստրովսկ (ռուս.՝ Рабочеостровск, ֆիններեն՝ Papinsaari), գյուղ Ռուսաստանի Կարելիայի հանրապետության Կեմսկի շրջանի կազմում։
Բնակչությունը 1989 թվականին գրանցված տվյալներով կազմում էր 3088 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սթիվ Ջոնսոն

Անվան այլ կիրառումների համար տե՛ս՝ Սթիվ Ջոնսոն (այլ կիրառումներ)Կլարենս Սթիվեն «Սթիվ» Ջոնսոն (անգլ.՝ Clarence Stephen "Steve" Johnson, նոյեմբերի 3, 1957(1957-11-03), Ակրոն, Օհայո, ԱՄՆ), ամերիկացի նախկին պրոֆեսինալ բասկետբոլիստ։


== Խաղացողի կարիերա ==
Խաղացել է կենտրոնականի դիրքում։ Սովորել է Օրեգոն նահանգի համալսարանում։ 1981 թվականի NBA դրաֆթի ժամանակ ընտրվել է «Կանզաս Սիթի Քինգս» ակումբի կողմից՝ 7-րդ համարի ներքո։ Հետագայում հանդես է եկել «Չիկագո Բուլս», «Սան Անտոնիո Սփըրս», «Պորտլենդ Թրեյլ Բլեյզերս», «Մինեսոտա Թիմբերվուլվզ», «Սիեթլ Սուպերսոնիքս» և «Գոլդեն Սթեյթ Ուորիորս» ակումբների կազմում։ NBA-ում ընդհանուր առմամբ անցկացրել է 10 մրցաշրջան։ Մեկ անգամ մասնակցել է NBA բոլոր աստղերի խաղին (1988)։ 1981 թվականին ընդգրկվել է NCAA առաջին համաամերիկյան հավաքականի մեջ, ինչպես նաև ճանաչվել է Pacific-12 կոնֆերենցիայի ուսանողների միջև տարվա բասկետբոլիստ։ NBA կարիերայի ընթացքում ընդհանուր առմամբ խաղացել է 626 խաղ, որոնցում հավաքել է 7345 միավոր (11,7 մ/խ), կատարել է 3450 անդրադարձ, 777 փոխանցում, 290 խլում և 530 բլոկշոտ։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում (անգլ.)
Օջաք Իշըք Յուրթչու

Օջաք Իշըք Յուրթչու (թուրքերեն՝ Ocak Işık Yurtçu, 1945, Բոզանտի, Ադանայի մարզ, Թուրքիա - սեպտեմբերի 8, 2012(2012-09-08), Ստամբուլ, Թուրքիա), թուրք լրագրող։ 1993-1997 թվականներին Յուրթչուն բանտում անցկացրեց 32 ամիս՝ թուրք-քրդական հակամարտության լուսաբանման հետ կապված հոդվածների համար։ Նյու Յորք Թայմսն այս դեպքն անվանել է Թուրքիայում մամուլի ազատության պայքարի խորհրդանիշ։ 1996 թվականին ժուռնալիստների պաշտպանության հանձնաժողովը Յուրթչուին շնորհեց մամուլի ազատության միջազգային մրցանակ։


== Նախապատմություն ==
Յուրթչուի լրագրողական կարիերան սկսվել է 1966 թվականին` «Ekspres»-ի աշխատակցի պաշտոնով։ Հաջորդ 25 տարիների ընթացքում նա աշխատել է մի շարք տարբեր հրատարակչություններում, այդ թվում՝ «Yenigun», «Ulus», «Politika», «Dunya», «Demokrat», «Gunes», «Cumhuriyet»  և «Yeni Halkci»: 1971 թվականին Յուրթչուն հրապարակել է մի շարք հոդվածներ քաղբանտարկյալների խոշտանգումների մասին։ 1975 թվականին ընտրվել է Թուրքիայի գրողների ազգային միության պատվավոր անդամ։
Ձերբակալությունից որոշ ժամանակ առաջ Յուրթչուն դարձավ «Özgür Gündem» թերթի խմբագիրը, որը հիմնականում լուսաբանում էր թուրք-քրդական հակամարտությունը։ Այն բանից հետո, երբ Յուրթչուն դարձավ «Özgür Gündem»-ի խմբագիր, թերթի տպաքանակը հաջողվեց հասցնել 100 հազարի, որն այդ ժամանակաշրջանում համարվում էր ռեկորդային Թուրքիայի անկախ թերթի համար։


== Ձերբակալություն ==
1993 թվականին Յուրթչուն ձերբակալվեց։ Նրան մեղադրանք առաջադրվեց այն բանի համար, որ «Özgür Gündem»-ում հրապարակված հոդվածների բովանդակությունը խախտել էր Թուրքիայի հակաահաբեկչության դեմ պայքարի մասին օրենքի 6-րդ, 7-րդ և 8-րդ հոդվածները, ինչպես նաև քրեական օրենսգրքի 312-րդ հոդվածը։ Յուրթչուն միայն թերթի խմբագիրն էր և հոդվածներ չէր գրում, որոնց բովանդակության համար իրեն մեղադրում էին, բայց չնայած դրան, նա մեղավոր ճանաչվեց և դատապարտվեց 15 տարվա ազատազրկման։ Ավելի ուշ Յուրթչուն այսպես մեկնաբանեց իր դատավճիռը. «Աշխարհում ոչ ոք նման երկար բանտարկություն չի ենթարկվել այլ անձանց գրած հոդվածների համար»։ 1994 թվականի դեկտեմբերին դատարանը մերժեց Յուրթչուի  դիմում-բողոքը և նրան ուղարկեցին բանտ։ Դատարանը նաև որոշում կայացրեց, որ «Ozgür Gündem» թերթը պետք է փակվի։
Լրագրողների պաշտպանության հանձնաժողովը Յուրթչուի դեպքն անվանեց ցուցադրական, քանի որ այդ ժամանակ Թուրքիայում ավելի շատ ձերբակալված լրագրողներ կային, քան ցանկացած այլ երկրում։ «Լրագրողներ առանց սահմանների» կազմակերպությունը նախաձեռնել է Յուրթչուին ազատելու գործընթաց։ Amnesty International-ը Յուրթչույին ճանաչեց որպես խղճի բանտարկյալ։ Լրագրողների պաշտպանության հանձնաժողովը Օջակ Յուրթչուին շնորհեց մամուլի ազատության միջազգային մրցանակ։ Նա արժանացել է նաև «Լրագրողներ առանց սահմանների» «Reporters Without Borders/Fondation de France Prize»-ի  մրցանակի։
1997 թվականի օգոստոսի 14-ին Թուրքիայի խորհրդարանը մասամբ համաներում հայտարարեց Յուրթչուի և մի քանի այլ բանտարկված լրագրողների համար։ Հաջորդ օրը Յուրթուն ազատ արձակվեց բանտից։


== Տես նաև ==
Գրաքննությունը Թուրքիայում


== Ծանոթագրություններ ==
Ֆրենկ Գրիլլո

Ֆրենկ Էնտոնի Գրիլլո (անգլ.՝ Frank Anthony Grillo, հունիսի 8, 1965(1965-06-08) կամ հունիսի 8, 1963(1963-06-08), Նյու Յորք, Նյու Յորք), ամերիկացի դերասան։


== Անձնական կյանք ==
Գրիլլոն ծնվել է Նյու-Յորքում, իտալական արմատներ ունեցող ընտանիքում։ Ավարտել է Նյու Յորքի համալսարանը։ Իր առաջին կնոջ՝ Կեթիի հետ ամուսնացել է 1991 թվականին, բայց 1998 թվականին զույգը ամուսնալուծվել է։ Նրանք ունեն որդի՝ Սեմին, ծնվել է 1997 թվականին հունվարին։ 2000 թվականի հոկտեմբերի 28-ին Գրիլլոն ամուսնացել է դերասանուհի Վենդի Մոնզիի հետ, որն ունեցել է սիրավեպ Դին Մարլերի հետ «Ուղղորդող լույսը» հեռուստասերիալում։ Ամուսինները ունեն երկու որդի․ Լիամը, որը ծնվել է 2004 թվականի օգոստոսին և Ռիո Ժոզեֆ Գրիլլոն՝ 2008 թվականի հունվարի 20-ին։


== Կարիերա ==
Ֆրենկ Գրիլլոն ունեցել է բազմաթիվ դերեր հեռուստասերիալներում և ֆիլմերում, որոնցից են «Կույր արդարադատություն» և «Battery Park»: Նա հայտնի է Հարթ Ջեսապի դերով, որը խաղացել է հայտնի «Ուղղորդող լույսը» օճառային օպերայում 1996 թվականի մայիսից մինչև 1999 թվականի մարտը։ Մինչ այդ նա երևացել է այնպիսի ընկերությունների գովազդային տեսահոլովակներում, ինչպիսիք են American Express-ը, sure և Miller Genuine Draft դեզոդորի։ Ինչպես նաև հաջողակ է եղել ֆիտնես մոդելի բնագավառում՝ 1980-90-ական թվականներին հայտնվելով Men’s Workout և Exercise & Health լրագրերում։
Ֆրենկ Գրիլլոն խաղացել է «Spike» հեռուստաալիքի «Սպանության վայր» հեռուստասերիալում մարմնավորելով Միստեր Պիգին, այն հեռարձակվել է 2007 թվականի ամռանը։ Ինչպես նաև խաղացել է Ջիմիի «C.S.I.: Հանցանքի վայրը՝ Նյու-Յորք» հեռուստասերիալի «Մի քիչ հերոսների մասին» Էպիզոդում՝ որը հեռարձակվել է 2007 թվականի նոյեմբերի 28-ին։ Ֆրենկը լուսանկարվել է նաև հայտնի դրամատիկական «Հաղթանակ» հեռուստասերիալի առաջին եթերաշրջանում Նիկա Սավրիննայի դերում։
2010 թվականին Գրիլլոն խաղացել է «Մայրերի օրը» սարսափելի հեռուստասերիալում՝ Դանիել Սախպի դերով։ Ինչպես նաև 2010 թվականին նկարահանվել է ABC հեռուստաընկերության «Դարպասները» գերբնական քրեական հեռուստասերիալում, սակայն երկրորդ սեզոնում չի նկարահանվել։ Ֆրենկ Գրիլլոն նկարահանվել է նաև «Թագավորների հաղթանակը» դրամատիկական հեռուստասերիալի «Սև կինը» էպիզոդում՝ դաշտային գործակալի դերում։ Ֆրենկը խաղացել է նաև «Պատերազմ» ֆիլմում օգնականի դերում 2011 թվականին։ 2012 թվականին հայտնվել է «Մարտ» հեռուստասերիալում Դիազայի դերում, ինչպես նաև «Կապ չկա» դրամատիկական մարտաֆիլմում։ 2014 թվականին Գրիլլոն խաղացել է «Առաջին վրիժառուն, այլ պատերազմ» ֆիլմը Բրոկ Ռամլոուի դերով։


== Ֆիլմագրություն ==


== Ծանոթագրություններ ==
Ղուզե Ճարտարի պատմության և մշակույթի անշարժ հուշարձանների ցանկ (Մարտունու շրջան)

Այս հոդվածը ներկայացնում է Արցախի Հանրապետության Մարտունու շրջանի  Ղուզե Ճարտար գյուղի պատմության և մշակույթի հուշարձանների ցանկը։ Ցանկում ներառված է ընդամենը 25 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Ուդմուրտսկի Յատցազ

Ուդմուրտսկի Յատցազ (ռուս.՝ Удмуртский Ятцаз, ուդմ.՝ Ятцаз), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 66 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բլի

Բլի (ֆր.՝ Blyes), կոմունա Ֆրանսիայում՝ Ռոն Ալպեր մարզում՝ Էն գավառում։ Մտնում է Լանյո կանտոնի կազմի մեջ։ Բելլե շրջանի կոմունա։
INSEE կոդը՝ 01047։


== Աշխարհագրություն ==
Համայնքը գտնվում է մոտ 400 կմ հարավ-արևելք Փարիզից, 33 կմ հյուսիս Լիոնից, 40 կմ հարավ-արևմուտք Բուրկ ան Բրեսից։


== Եղանակ ==
Կլիման ցամաքային է ցուրտ ձմեռներով և տաք ամառներով։ Անձրևներ հազվադեպ են լինում, հիմնականում՝ ամռանը։


== Բնակչություն ==
2010 թվականն բնակչությունը կազմել է 886 մարդ


== Վարչակազմ ==


== Տնտեսություն ==
2010 թվականի տվյալներով 573 աշխատունակ բնակիչներից 456-ը (15-64 տարեկան) տնտեսապես ակտիվ են, 117-ը՝ պասիվ (ակտիվության ինդեքսը՝ 79,6%, 1999 թվականին 72,1% էր)։ 456 ակտիվ բնակիչներից 431-ը (234 տղամարդ և 197 կին) աշխատում են, գործազուրկ էր 25-ը (9 տղամարդ և 16 կին)։ 117 պասիվներից 55-ը աշակերտներ և ուսանողներ են, 40-ը՝ թոշակառուներ, 22-ն էլ պասիվ են այլ պատճառներով.


== Պատկերասրահ ==

		
		
		


== Ծանոթագրություններ ==


== Արտաքին հղումներ ==

Официальный сайт (ֆր.)
«Бли» (ֆրանսերեն)։ Ֆրանսիայի վիճակագրության և տնտեսագիտության ազգային ինստիտուտ։ Վերցված է 2014-04-08 
«Бли» (ֆրանսերեն)։ cassini.ehess.fr։ Վերցված է 2014-04-08
Սմոլովկա (գյուղ, Շևչենկոյի շրջան)

Անվան այլ կիրառումների համար տե՛ս՝ ՍմոլովկաՍմոլովկա (ուկրաիներեն՝ Смолівка), գյուղ Ուկրաինայի Խարկովի մարզի Շևչենկոյի շրջանում։ Հիմնադրվել է 1850 թվականին։
2001 թվականի տվյալներով Սմոլովկա գյուղում բնակվում էր 66 մարդ։ Բնակավայրը զբաղեցնում է 0,44 կմ² տարածք։ Բնակչության խտությունը կազմում էր 150 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(3166) Կլոնդայկ

(3166) Կլոնդայկ (անգլ.՝ Klondike), աստերոիդ աստերոիդների հիմնական գոտում։ Հայտնաբերվել է 1940 թվականի մարտի 30-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,23884 ա. մ., առավելագույնը մոտենում է 1,9776 ա. մ. հեռավորության վրա և հեռանում 2,5001 ա. մ.։ Արեգակի շուրջ մեկ ամբողջական պտույտ է կատարում 1223,58 երկրային օրվա ընթացքում, իր ուղեծրով շարժվելով միջինում 0,294218 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3166) Կլոնդայկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոսկովիտների սրահ (Քյոնիգսբերգ)

Դղյակի «մոսկովիտների սրահ» (գերմ.՝ Moskowitersaal, ռուս.՝ Зал московито), Քյոնիգսբերգի դղյակի եկեղեցու ընդունելությունների մեծ սրահ։ «Մոսկովիտների սրահում» է գտնվել Պրուսական թանգարանը։
1711 թվականին կուրֆյուրստ Ֆրիդրիխ III-ը  (ով հետագայում դարձավ Պրուսիայի թագավոր Ֆրիդրիխ I) Քյոնիգսբերգում ջերմորեն ընդունեց Պետրոս I-ին։ Այս միջոցառումների պատվին, ըստ լեգենդի, սրահը կոչվել է «Մոսկովիտների սրահ»։ Իրականում, անվանումն ի հայտ է եկել շենքի կառուցումից առաջ և կապված է 1517 թվականի իրադարձությունների հետ, երբ Տևտոնական օրդենի մեծ վարպետ, հետագայում Պրուսիայի հերոս Ալբրեխտը համաձայնագիր է ստորագրել Վասիլի III-ի հետ։
2005 թվականին ավարտված ՌԳԱ հնագիտության ինստիտուտի Բալթյան արշավախմբի հնագիտական պեղումների արդյունքում հայտնաբերվել են 14-19-րդ դարերի բազմաթիվ ճարտարապետական մանրամասներ, որոնք դղյակի եկեղեցուց և մոսկովիտների սրահից 1945 թվականին փլուզվել են  դեպի նկուղ։


== Գրականություն ==
Adolf Boetticher: Die Bau- und Kunstdenkmäler der Provinz Ostpreußen. Heft VII. Die Bau- und Kunstdenkmäler in Königsberg. = Памятники в Прушкуве. Памятники в Кенигсберге, Кёнигсберг 1897.
Bernhart Jähnig:750 Jahre Königsberg - 750 лет Калининграду / Кенигсбергу, Марбург 2008.
Baldur Köster: Königsberg : Architektur aus deutscher Zeit (Кенигсберг: Немецкая архитектура), Хузум 2000.
Дмитрий Навалихин: К вопросу реконструкции центра города Калининграда, Москва 1958.
Markus Podehl: Архитектура Калининграда , Марбург 2012.


== Ծանոթագրություններ ==


== Արտաքին հղումներ ==
Официальный сайт Государственного учреждения культуры «Кафедральный собор». // sobor-kaliningrad.ru
Одинцов, Игорь Александрович, директор областного государственного учреждения культуры «Кафедральный собор», г. Калининград. «Балтийский альманах». История города. «Возрождение собора». Официальный сайт администрации городского округа «Город Калининград» // klgd.ru
Putin für Wiederaufbau des Königsberger Schlosses Archived 2018-07-30 at the Wayback Machine.
Շարժ (նկարչություն)

Շարժ (ֆր.՝  charge, charger - այստեղ՝ չափազանցնել), երգիծական կամ մեղմաբարո-զավեշտական պատկեր (սովորաբար՝ դիմապատկեր), որի մեջ պահպանելով արտաքին նմանությունը, ձևափոխված կամ ընդգծված են բնորդի առավել բնորոշ գծերը։ Շարժը ծաղրանկարի տարատեսակներից է։ Շարժի հռչակավոր վարպետներից են Օնորե Դոմիեն (Ֆրանսիա), Կուստոդիևը (Ռուսաստան), Դենին, Կուկրինիկսները (ԽՍՀՄ), հայ նկարիչներից՝ Հովհաննիսյանը, Միքայել Արուտչյանը, Աճեմյանը, Գեորգի Յարալյանը։ Շարժի հնարքները օգտագործվում են նաև գրականության մեջ (պարսավագիր, ֆելիետոն, մակագիր)։
Ռոբերտ Ջարվիկ

Ռոբերտ Կոֆլեր Ջարվիկ (անգլ.՝ Robert Koffler Jarvik, մայիսի 11, 1946(1946-05-11), Midland, Միչիգան, ԱՄՆ), ամերիկացի գիտնական, հետազոտող և գործարար, որը առավել հայտնի է Jarvik-7 արհեստական սրտի ստեղծման և զարգացման գործընթացում իր ներդրման շնորհիվ։
Ռոբերտ Ջարվիկը ծնվել է Միչիգան նահանգի Միդլենդ քաղաքում և մեծացել է Կոնեկտիկուտ նահանգի Սթեմֆորդ քաղաքում։ Նա ավարտել է Սիրաքյուսի համալսարանը։ Նյու Յորքի համալսարանն ավարտելով՝ ստացել է բժշկական տեխնիկայի ոլորտի մագիստրոսի աստիճան։
Հետո ընդունվել է Յուտայի համալսարան, որտեղ երկու տարի սովորելուց հետո 1971 թվականին ընդունվել է աշխատանքի Յուտայի պետական համալսարանի հոլանդացի բժիշկ-գյուտարար Վիլեմ Յոհան Կոլֆի մոտ, որը աշխատել է արհեստական օրգանների, այդ թվում՝ սրտի ստեղծման վրա։ 1976 թվականին Ջարվիկը Յուտայի համալսարանում ստացել է բժշկության դոկտորի աստիճան։ Լինելով բժիշկ-գիտնական՝ նա այդպես էլ չի ավարտել ստաժավորումը և երբեք չի ունեցել բժշկական պրակտիկայի արտոնագիր։
Ջարվիկը հայտնի է դարձել 1982 թվականին՝ իր ստեղծած արհեստական սրտի մասին լուրերի հրապարակումից հետո։ 1982 թվականի դեկտեմբերի 2-ին նա իր ստեղծած նոր սիրտը առաջին անգամ իմպլանտավորել է տարեց ատամնաբույժ Բարնի Քլարկին, որը հաջորդող 112 օրերի ընթացքում հաճախակի այցելել է հիվանդանոց, որից հետո մահացել է։ Երկրորդ հիվանդը՝ Ուիլյամ Շրեդերը, ապրել է 620 օր։


== Ծանոթագրություն ==


== Աղբյուրներ ==
Frazier O H, Myers T J, Jarvik R K, Westaby S, Pigott DW, Gregoric ID, Khan T, Tamez DW, Conger JL (2001)։ «Research and development of an implantable, axial-flow left ventricular assist device: the Jarvik 2000 Heart.»։ Ann. Thorac. Surg. 71 (3 Suppl) (2001 Mar)։ էջեր S125–32; discussion S144–6։ PMID 11265847։ doi:10.1016/S0003-4975(00)02614-X 
Jarvik R K, Lawson J H, Olsen D B, Fukumasu H, Kolff WJ (1978)։ «The beat goes on: status of the artificial heart, 1977.»։ The International journal of artificial organs 1 (1) (1978 Jan)։ էջեր 21–7։ PMID 352968 


== Արտաքին հղումներ ==
Jarvik Heart Official website.
Google Patents link to Winchell Patent for Artificial Heart
Pfizer Launches New Lipitor Effort
MSNBC article on Jarvik and Pfizer
Congress Probes Doctor’s Role in Drug AdArchived 2020-06-06 at the Wayback Machine.
Վեյշի

Վեյշի (ֆր.՝ Vaychis), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Աքս լը Թերմ կանտոնի կազմի մեջ (Ֆուա շրջան)։ 
Համայնքի INSEE կոդ՝ 09325։


== Բնակչություն ==
Համայնքի բնակչությունը 2008 թվականին կազմում էր 30 մարդ։


== Տնտեսություն ==
2007 թվականի տվյալներով 18 աշխատունակ տարիքի մարդկանցից (15-64 տարեկան) 10-ը տնտեսապես ակտիվ էին, 21-ը անգործունակ (ակտիվության ցուցանիշը 55,6 %, 1999 թվականին եղել է՝ 70,6 %)։ 10 աշխատունակ բնակիչներից 9-ը աշխատում էին (6 տղամարդ և 3 կին), անաշխատանք էր 1-ը (տղամարդ)։ 21 անգործունակ մարդկանցից 5-ը թոշակառու, 3-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Վեյշի» (ֆրանսերեն)։ Արխիվացված օրիգինալից 2012-05-17-ին։ Վերցված է 2011-12-28 
«Վեյշի» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Սերգիևսկայա (Լեկսայի վտակ)

Սերգիևսկայա (ռուս.՝ Сергиевская), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Լեկսա գետի աջ ափին՝ 1 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Վիգոզերո գետի ակունքն է մինչև Վիգոզերսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020001212102000005325
Հիդրոլոգիական ուսումնասիրությունների կոդը - 102000532
Ավազանի կոդը - 02.02.00.012
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աքաղաղը և բոյարինը

Աքաղաղն և բոյարինը (ռուս.՝ Петух и боярин), նկարված մուլտիպլիկացիոն ֆիլմ` ըստ ռուսական ժողովրդական «Աքաղաղն և ջրաղացքարը» հեքիաթի մոտիվների։
Մուլտֆիլմն այն մասին է, թե ինչպես է խոսող և բարի աքաղաղը դաս տալիս չար բոյարինին և վերադարձնում է գողացված ջրաղացքարն իր օրինական տերերին` ծերունուն և ծեր կնոջը։


== Սյուժե ==
Շատ վաղուց ապրում էին մի ծեր կին և մի ծերունի։ Նրանք շատ աղքատ էին, հաց չունեին։ Մի օր նրանք անտառ են գնում և կաղին են տուն բերում։ Իսկ ծեր կինը մի կաղինը գցում է նկուղում։ Այն շուտով ծիլ է տալիս և արագորեն տարածվում է հատակով մեկ։ Ծեր կինը խնդրում է ծերունուն հատակը ջարդել, որպեսզի կաղնին աճի և դրանից կաղնիներ հավաքեն։ Ծերուկը հատակին, այնուհետև` տարիքում փոս է փորում։ Իսկ ծառն աճում և աճում է, ավելի ու ավելի է բարձրանում։ Ծերուկը վերցնում է պայուսակը և բարձրանում է կաղնու վրա` կաղին հավաքելու։ Նա բարձրանում է, բայց կաղնիներ չկան։ Դրա փխարեն ճյուղի վրա կարմիր-շիկակարմիր աքաղաղ է նստած է և ծերունուն ջրաղացաքար է տալիս. «Վերցրու ջրաղացքարերը, տար ծեր կնոջը։ Դրանք օգտակար կլինեն ձեզ համար»։ Ծերուկը նորից իջնում է դեպի խրճիթ և նրա հետ` նաև աքաղաղը։ Ծերուկ ջրաղացքարերը դնում է սեղանի վրա, իսկ ծեր կինը ցանկանում է պտտել դրանք։ Պտտում է, և դրանից թռչում են նրբաբլիթներ, հետո` կարկանդակներ, ավելի ու ավելի շատ։ Ծերերը ուրախանում են և բավականաչափ ուտում են։ Այդ ժամանակ նրանց մոտով անցնում էր բոյարինը։ Նա զգում է համեղ բույրը և մտնում է խրճիթ։ Կարկանդակներ ու նրբաբլիթներ ուտելուց հետո նա պահանջում է վաճառել ջրաղացքարերը։ Ծեր կինը հրաժարվում է և շրջվում։ Այդ ժամանակ բոյարին գողանում քարերը։ Ծերերը հուսահատվում են, իսկ աքաղաղը խոստանում է վերադարձնել գողացածն ու թռչում է բոյարինի հետևից։ Աքաղաղը թռչում է դեպի բոյարինի խրճիթ, նստում է դարպասի մոտ և բարձրաձայն բղավում. «Է՜յ, բոյարին։ Տուր մեր քարերը, որոնք դու հափշտակել ես ծերունուց և ծեր կնոջից»։ Բոյարինը հրամայում է ծառաներին ջրհորը գցել աքաղաքին։ Իսկ աքաղաղը խմում է ամբողջ ջուրը և նորից գոռում։ Այնուհետև բոյարինը խոհարարին հրամայում է բռնել աքաղաղին և տաք վառարան գցել։ Այդ ժամանակ աքաղաղը ջուրը լցնում է կրակի վրա, և ամբողջ մուրը թռչում է դեպի վերևի սենյակը, իսկ ինքը նորից բարձրաձայն բղավում է և վախեցնում է բոլորին։ Դրանից հետո վերցնում է ջրաղացքարերն ու թռչում դեպի ծերունու և ծեր կնոջ մոտ։


== Հեղինակներ ==


== Վիդեոթողարկում ==
Մուլտֆիլմը DVD ձևաչափով բազմիցս թողարկվել է մուլտֆիլմերի «Հրաշք ջրաղացպանը», մաս 1 հավաքածուի մեջ, («Սոյուզմուլտֆիլմ», դիստրիբյուտոր «Սոյուզ»)։


== Ծանոթագրություններ ==


== Արտաքին հղումներ ==
«Աքաղաղը և բոյարինը» մուլտֆիլմը «Անիմատոր.ռու» կայքում
Agrilus paludicola

Agrilus paludicola, ոսկեթև բզեզների տեսակ։ Հասուն բզեզների երկարությունը 5-7 մմ է։ Մարմինը դեղնականաչավուն-կանաչ, հազվադեպ դեղնականաչ-սև։ Զարգանում են գաճաճ կեչու վրա։


== Ծանոթագրություններ ==
Նյու Յորքի Կենտրոնական կայարան

Կենտրոնական կայարան, (անգլ.՝ Grand Central Terminal, ոչ պաշտոնապես  Grand Central Station), Նյու Յորքի ամենահին և ամենահայտնի կայարանը։ Գտնվում է միջին հաշվով Մանհեթենում` 42-րդ փողոցի և Պարկ-ավենյուի խաչմերուկում։ Հենահարթակների քանակի (44) և ուղիների (67) առումով այն գերազանցում է աշխարհի ցանկացած այլ կայարանի։ Կայարանի նույն անունն է կրում Նյու Յորքի մետրոյի երեք կայանները, որոնք գտնվում են մոտակայքում և ձևավորում են փոխանակման հանգույց։
Շինարարության վերջնական ավարտի պահին Կենտրոնական կայարանը ամենաթանկն էր աշխարհում, կայարանի կառուցուման արժեքը 43 միլիոն դոլար էր։ Այն ժամանակ դա ազդեցիկ գումար էր։


== Ստեղծման պատմություն ==
Առաջին կայարանը նույն տեղում կառուցվել է 1871 թվականին և կոչվում էր Գրանդ Կենտրոնական Դիպո։ 1898 թվականին շենքը վերակառուցվլ է, և նոր անունը տրվել՝ Գրանդ Կենտրոնական Կայարան։ «Գրանդ Կենտրոնականը» (նաև կոչվում է Գրանդ Կենտրոնական տերմինալ) կառուցվել է 1913 թվականին։ Այն վերակառուցվել է բոզար ոճով։ 1970-ականներին, երբ ամբողջ երկրում ուղևորատար երկաթուղային երթևեկության անկում տեղի ունեցավ, որը ուղեկցվեց շատ քաղաքներում կայարանների փակմամբ, շնորհիվ Ժակլին Քենեդի Օնասիսի, շենքը փրկվեց կործանումից։
1994 թվականին իրականացվեց կայարանի համալիրի ևս մեկ համապարփակ արդիականացում։


== Նկարագրություն ==
Գրանդ Կենտրոնականը գտնվում է Մանհեթենի կենտրոնում։ Այն երկաստիճան է։ Վերին մակարդակում կա 41 ուղի, իսկ ստորին մասում՝ 26 ուղի։ Սպասասրահը նախագծված է շքեղ ոճով, կամարակապ պատուհաններով և սյուններով, որոնք հիշեցնում են կամարակապ տաճարը։
Մինչև վերջերս կայարանը ուներ 61 «գաղտնի» հարթակ։ Այն օգտագործվել է միայն մեկ անգամ,  նախագահ Ֆրանկլին Ռուզվելտին ուղեկցելու համար ուղիղ դեպի Վալդորֆ-Աստորիա հյուրանոց։


== Հեռանկարներ ==
Նախատեսվում է բացել Լոնգ Այլենդ երկաթուղային նոր կայարանը գործող կայարանի մակարդակից ցածր։ Ավարտից հետո կայարանը կունենա 75 ուղի և 48 հարթակ։


== Պատկերասրահ ==

		
		
		
		
		
		


== Գրականություն ==
Belle, John; Leighton, Maxinne Rhea. Grand Central: Gateway to a Million Lives (англ.). — Norton, 2000. — ISBN 978-0-393-04765-3.
Bilotto, Gregory; DiLorenzo, Frank. Building Grand Central Terminal. — Arcadia Publishing Incorporated, 2017. — ISBN 978-1-4396-6051-5.
Fitch, James Marston; Waite, Diana S. Grand Central Terminal and Rockefeller Center: A Historic-critical Estimate of Their Significance (англ.). — Albany, New York: The Division, 1974.
Grand Central Terminal of the New York Central Lines (англ.). — New York Central Lines, 1912.


== Ծանոթագրություններ ==


== Արտաքին հղումներ ==
Պաշտոնական կայք
Աշխարհի ամենագեղեցիկ երկաթուղային կայարանները
«Grand Central Terminal»։ Landmarks Preservation Commission։ 1967-08-02
Պատերազմ թզուկների հետ

Պատերազմ թզուկների հետ (ռուս.՝ Война с лилипутами), Կիռ Բուլիչյովի ֆանտաստիկ ժանրի վիպակ (վեպ)՝ «Ալիսայի արկածները» ցիկլից։ Գրվել է 1989 թվականին, բայց ամբողջական ստեղծվել է 1992 թ.-ին։ Վեպի հատվածները այլ անվան տակ, թողարկվել են առանձին. սկզբում՝ «Пионерская правда» և «Тайна рабыни Заури» ամսագրերում, իսկ շարունակությունը «Алмаз для пирата» ամսագրում, ընդ որում, հատվածները իրար հակասում էին, որոնք վերջին խմբագրման ժամանակ շտկվեցին։


== Բովանդակություն ==
Արկաշա Սապոժկովը, երիտասարդ կենսաբան, ով հետազոտություններ կատարելու նպատակով փոքրացնող խցիկի շնորհից հայտնվում է մանրաշխարհում։ Ալիսան և Պաշկան օգնում են նրան։ Բզեզների և կատուների վտանգներից խուսափելու համար նրան է միանում նաև Ալիսայի տատիկը՝ Լուկրեցիան, ով թույլ չի տալիս, որ երիտասարդը զոհ գնա։ Լուկրեցիան իրականում սովորական տարեց կին է, բայց գործի ժամանակ՝ փորձառու իլյուզիոնիստ, ով հանդես է գալիս կրկեսում։
Հասկանալով, որ Արկաշան կապի մեջ չէ, Ալիսան նույնպես փոքրանում և գնում է նրան ընդառաջ և դառնում է թզուկների գերին։ Ծովահենների փոքրիկ նավակը վայր է իջնում Արկաշայի տան խոտածածկույթում և դրա հրամանատար Պանչենգա Սկուլիտին ցանկանում է գրավել ողջ Երկիրը։ Սկզբի համար խիզախ ծովահենները կռվում են կատվի հետ, որը նրանց համար հսկայական է։ Բայց Լուկցերիա տատիկի ներկայությունը նրանց փախուստի է մատնում։ Արկաշան, Ալիսան և նրանց միացած ստրկուհի Զաուրին հայտնվում են ազատության մեջ։


== Ծանոթագրություններ ==
Վալդետոռես դե Խարամա

Վալդետոռես դե Խարամա  (իսպ.՝ Valdetorres de Jarama), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Կուենկա-դել-Մեդիո-Խարամա շրջանում։ Բնակչությունը՝ 4042 մարդ (ըստ 2010 թվականի)։ Տարածքը՝ 33.52 կմ2։


== Արտաքին հղումներ ==
Foro de Valdetorres de Jarama
Instituto de Estadística de la Comunidad de Madrid > Ficha municipal Archived 2016-03-04 at the Wayback Machine.
Instituto de Estadística de la Comunidad de Madrid > Series estadísticas del municipio Archived 2007-09-27 at the Wayback Machine.
Instituto Nacional de Estadística INE > Censo
Instituto de Estadística de la Comunidad de Madrid > Nomenclátor Oficial y Callejero
Յան Կուբելիկ

Յան Կուբելիկ (հուլիսի 5, 1880(1880-07-05)[…], Michle, Պրահա, Բոհեմիայի թագավորություն, Ցիսլեյտանիա, Ավստրո-Հունգարիա - դեկտեմբերի 5, 1940(1940-12-05)[…], Podolí, Պրահա 4, Prague 4, Prague 4, Պրահա, Բոհեմիայի և Մորավիայի պրոտեկտորատ), չեխ ջութակահար, կոմպոզիտոր։


== Կենսագրություն ==
1898 թվականին ավարտել է Պրահայի կոնսերվատորիայի ջութակի դասարանը (դասատու՝ Օ. Շևչիկ)։ 1898-1938 թվականներին ելույթներ է ունեցել աշխարհի բազմաթիվ երկրներում (Ռուսաստանում առաջին անգամ՝ 1901 թվականին, ԽՍՀՄ-ում՝ 1927 թվականին)։ Ճանաչվել է վիրտուոզ, հատկապես Նիկոլո Պագանինիի երկերի կատարմամբ։
Գրել է սիմֆոնիա, ջութակի ստեղծագործություններ (այդ թվում՝ 6 կոնցերտ)։
1947 թվականին և 1949 թվականին Պրահայում անց են կացվել ջութակահարների Կուբելիկի անվան միջազգային մրցույթներ։


== Ծանոթագրություններ ==
Կուրգանոե (գյուղ, Կրասնոգվարդեյսկի շրջան)

Անվան այլ կիրառումների համար տե՛ս՝ ԿուրգանոեԿուրգանոե (ուկրաիներեն՝ Курганне, Ղրիմի թաթարերեն՝ Köstel), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Կոստել։
2001 թվականի տվյալներով Կուրգանոե գյուղում բնակվում էր 32 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լոգո (այլ կիրառումներ)

Լոգո եզրը կարող է վերաբերել.

Պատկերանիշ, տարբերանշան, լոգո կամ լոգոտիպ
Լոգո (ծրագրավորման լեզու), ուսուցողական ծրագրավորման լեզու
Լոգո (լեզու), կենդանի լեզու Կոնգոյի Դեմոկրատական Հանրապետությունում
Ըմբշամարտի Եվրոպայի առաջնություն 2017

Ըմբշամարտի Եվրոպայի առաջնություն 2017, անցկացվել է 2017 թվականի մայիսի 2-ից 7-ը Նովի Սադ քաղաքում։


== Մեդալակիրներ ==


=== Ազատ ոճ (տղամարդիկ) ===
97 կգ քաշային կարգում արծաթե մեդալը նվաճած Ռուսաստանը ներկայացնող Անզոր Բոլտուկաևը որակազրկվել է արգելված խթանիչների օգտագործման համար։


=== Հունահռոմեական ===


=== Ազատ ոճ (կանայք) ===


== Մեդալներ ==


== Ծանոթագրություններ ==


== Հղումներ ==
Առաջնության արդյունքերը uww-eu.org կայքում
Քարտեր շրջան (Մոնտանա)

Անվան այլ կիրառումների համար տե՛ս՝ Քարտեր շրջան (այլ կիրառումներ)Քարտեր շրջան (անգլ.՝ Carter County), ԱՄՆ Մոնտանա նահանգի 56 վարչական միավորներից մեկը։ Ընդհանուր տարածությունը 8.651 կմ² է, բնակչությունը՝ 1.360 մարդ (2000 թ. տվյալներով)։ Շրջկենտրոնն է Էկալակա բնակավայրը։ Կազմավորվել է 1917 թ.։
Նիշիրի

Նիշիրի, գյուղ Արևմտյան Հայաստանում, Խարբերդի վիլայեթի Խարբերդի գավառում։ Մտնում էր Կապան-Մադենի գավառի մեջ։ Գտնվում էր Կապան Մադեն գյուղաքաղաքից 8 կմ արևելք, Արածանի գետի աջ ափին։


== Բնակչություն ==
XX դարի սկզբին ուներ 50 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ալեքսանդր II-ի հուշարձան (Սոֆիա)

Անվան այլ կիրառումների համար տե՛ս՝ Ալեքսանդր II-ի հուշարձան (այլ կիրառումներ)Ալեքսանդր II-ի հուշարձան, Ազատարար կայսեր հուշարձան (բուլղար․՝ Паметник на Цар Освободител), ձիարձան Բուլղարիայի մայրաքաղաք Սոֆիայում՝ նվիրված ռուս կայսր Ալեքսանդր II-ին, ով 1877-1878 թվականների Ռուս-թուրքական պատերազմի ժամանակ Բուլղարիան ազատագրել է Օսմանյան տիրապետությունից։


== Պատմություն ==
Նեոդասական հուշահամալիրի հեղինակը իտալացի քանդակագործ Առնոլդո Ձոքին է, ով 19-րդ դարի վերջում շահել է հուշարձանի ստեղծման նախագիծը 12 երկրներից հայտ ներկայացրած 90 արվեստագետներից։ Հուշարձանի ճարտարապետական նախագիծն իրականացրել է բուլղարացի ճարտարապետ Նիկոլա Լազարովը։ Հուշարձանի հիմնարկեքը եղել է 1901 թվականի ապրիլի 23-ին՝ Սուրբ Գևորգի օրը, Բուլղարիայի իշխան Ֆերդինանտ I ներկայությամբ, կառուցումն ավարտվել է 1903 թվականի սեպտեմբերի 15-ին։
Ֆերդինանտ I ներկա է գտնվել նաև 1907 թվականի օգոստոսի 30-ին հուշարձանի բացման արարողությանը Բուլղարիայի իշխան Բորիս III-ի, արքայազն Կիրիլի, Վլադիմիր Ալեքսանդրովիչի, կնոջ, որդու, ինչպես նաև այլ ակնառու անձնանց հետ միասին։
Հուշարձանը կառուցվել է Վիտոշայից բերված գրանիտից, բաղկացած է 3 մասից՝ պատվանդան, ֆիգուրներով պատված միջին հատված, Ալեքսանդր II-ի քանդակ։ Պատվանդանի ներքևի հատվածի բրոնզե դափնեպսակը Ռումինիան նվիրաբերել է պատերազմում զոհված ռումինացի զինվորներին։
Հուշարձանի մեջտեղի հատվածի բրոնզե քանդակաշարը ներկայացնում է ռուս և բուլղարացի զինվորներին՝ ծնկաչոք դեպի հաղթանակի աստվածուհին (Նիկեն՝ հունական դիցարանում, Վիկտորիան՝ հռոմեական), ով իր սուրը դեպի վեր է ճոճում։ Խմբին շրջապատել են Նիկոլաս Նիկոլաևիչի, Նիկոլայ Իգնատևի, Իոսիֆ Գուրկոյի և Միխայիլ Սկոբելևի դիմաքանդակները։ Մյուս հարթաքանդակներում պատկերված են Stara Zagora-ի ճակատամարտը, Սան Ստեֆանոյի պայմանագրի կնքումը, Վելիկո Տիռնովոյում Բուլղարիայի խորհրդարանի բացումը, ինչպես նաև Պետկո Ռաչև Սլավեյկովի, Ստոյան Զաիմովի, Իվան Վազովի և Իվան Ստամբոլովի դիմաքանդակները։
Հուշարձանը գտնվում է Ազատարար կայսեր բուլվարում, Բուլղարիայի խորհրդարանի դիմաց։ Հուշարձանի հետևի կողմում է գտնվում Radisson SAS հյուրանոցը։


== Հեղինակներ ==
Քանդակագործ՝ Առնոլդո Զոքի
Ճարտարապետ՝ Նիկոլա Լազարով


== Տես նաև ==
Ալեքսանդր II-ի հուշարձան (Մոսկվա)


== Պատկերասրահ ==

		
		
		
		
		


== Ծանոթագրություններ ==


== Աղբյուրներ ==
Енциклопедия на изобразителните изкуства в България, том 2, Издателство на БАН, София, 1986 (բուլղ.)
Ավանց

Ավանց, գյուղ և նավահանգիստ (ավան, գյուղաքաղաք) Արևմտյան Հայաստանում, Վանի վիլայեթի Վանի գավառակում։ Գանվում էր Վան քաղաքից 3 կմ հյուսիս-հյուսիս-արևմուտք, Վանա լճի ափին, սարահարթի վրա, մրգատու այգիների մեջ թաղված։ Հանդիսանում էր Վանա լճի ամենահայտնի նավահանգիստը և կապված էր լճափնյա բոլոր բնակավայրերի հետ։


== Պատմություն ==
Հիշատակվում է IV դարից, երբեմն՝ իբրև գյուղ, երբեմն՝ ավան, երբեմն էլ՝ իբրև գյուղաքաղաք կամ ուղղակի՝ քաղաք։ Հին Ավանցը լճի մակարդակի բարձրացման հետևանքով մնացել է լճի տակ և գյուղը հետզհետե քաշվել է դեպի արևելք։ Գյուղի համար աղետաբեր են եղել լճի՝ 1810 թվականի ուժեղ ալեկոծությունները, երբ ավերվել է ամբողջ գյուղը, նույնիսկ՝ եկեղեցին։ Ավանցը նորից վերաշինվել է ավելի բարձր դիրք ունեցող մասերում։
Բնակիչներն ակտիվ մասնակցություն են ունեցել Վանի 1915 թվականի հերոսական ինքնապաշտպանությանը։
Ավանցն ավերվել է Մեծ եղեռնի տարիներին։ Բնակիչների մի մասը զոհվել է, մյուս մասը ապաստանել Արևելյան Հայաստանում։ 1985 թվականի դրությամբ Ավանցը վերանվանված է Իսքելեքյոյ և հանդիսանում է քրդերով բնակեցված մի փոքրիկ, անշուք գյուղ։


== Բնակչություն ==
1850-ական թվականներին ուներ 200 տուն՝ 1100-1200 բնակչով, իսկ XX դարի սկզբին՝ 300 տուն՝ ավելի քան 1600 հայ բնակիչներով։


== Տնտեսություն ==
Զբաղվում էին այգեգործությամբ, երկրագործությամբ, բորակի հանույթով (Վանա լճից), օճառագործությամբ, ձկնորսությամբ, նավաշինությամբ ու նավավարությամբ։


== Պատմամշակութային կառույցներ ==
Ավանցն ուներ Ս. Հովհաննես անունով եկեղեցի։


== Կրթություն ==
XIX դարի սկզբին գյուղում գործում էր վարժարան։


== Գրչություն ==
Միջին դարերում եղել է գրչության կենտրոն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Պանկիա

Պանկիա (իտալերեն՝ Panchià), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 740 մարդ (2008), բնակչության խտություն՝ 37 մարդ/կմ²։ Զբաղեցնում է 20 կմ² մակերես։ Փոստային ինդեքս՝ 38030։ Հեռախոսային կոդ՝ 0462։
Կոմունայի հովանավորն է Սուրբ Վալենտինը։ Տոնը նշվում է փետրվարի 14-ին։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0462 813075


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կարմրականջ կրիա

Կարմրականջ կրիա (լատ.՝ Trachemys scripta), կրիաների տեսակ Emydidae ընտանիքին (քաղցրահամ ջրերում բնակվող ամերիկյան կրիաների ընտանիք)։


== Պատմություն ==

1553 թվականին կարմրականջ կրիաներն առաջին անգամ հիշատակվեցին գրականության մեջ՝ Սիես դե Լիոն Պեդրոյի (իսպ.՝ Pedro de Cieza de León) «Պերուի ժամանակագրություն» գրքում։


== Նկարագրություն ==


=== Ենթատեսակներ ===
Տեսակը բաժանվում է 15 ենթատեսակների, որոնցից առավել հայտնի են երեքը՝

Trachemys scripta elegans (Wied-Neuwied, 1839) — Ֆլորիդյան կրիա
Trachemys scripta scripta (Thunberg, 1792) 
Trachemys scripta troostii (Holbrook, 1836) — Կամբերլենդյան կրիա
		
		


=== Արտաքին տեսք ===

Կարմրականջ կաիաները միջին չափերով կենդանիներ են։ Կրիայի խեցու մեծությունը 18-30 սմ է՝ կախված է սեռից և ենթատեսակից։ Արուներն ակնհայտորեն փոքր են էգերից։
Երիտասարդների խեցին վառ կանաչ է. տարիքի հետ այն դառնում է ձիթապտղի գույն կամ դեղնագորշավուն։ Կենդանին իր անվանումն ստացել է աչքերի շուրջ ձգվող վառ կարմիր բծի պատճառով։ Այն կարող է լինել նարնջագույն, վառ դեղին Trachemys scripta troosti տեսակի մոտ (Կամբերլենդյան կրիա)։


=== Ձայնը և զգայարանները ===
Կրիաների ձայնալարերը զարգացած չեն։ Կարողանում են ֆշշացնել, վտանգի դեպքում փնչացնել, ինչպես նաև կարճ ազդանշանի նմանվող ձայն։ Կարմրականջ կրիաներն ունեն լավ զարգացած տեսողություն և հոտառություն։ Ի տարբերություն տեսողության, լսողությունը թույլ է զարգացած։ Երբեմն կարմրականջ կրիաները շատ վատ են կողմնորոշվում ձայների ուղղությամբ։


=== Տարածվածություն ===
Կարմրականջ կրիաները լայն տարածում ունեն ԱՄՆ-ի տարածքում։ Հանդիպում են Վիրջինիայում, Ֆլորիդայում և Կանզասում, Օկլահոմայում և Նյու Մեքսիկոյում, Մեքսիկայում, ողջ Կենտրոնական Ամերիկայում, Հյուսիսային Ամերիկայում (Կոլումբիայի հյուսիսում և Վենեսուելայում)։


=== Սեռի տարբերակում ===
Սեռի հստակ տարբերակումը հնարավոր է դառնում միայն սեռահասուն կրիաների մոտ, որոնք մեկ տարեկանից մեծ են։ Ընդ որում, ավելի լավ է սեռը հասկանալու համար կրային համեմատել այլ կրիաների հետ։ Որպես սեռը տարբերելու ընդհանուր հատկանիշ կարելի է դիտարկել այն, որ կարմրականջ կրիաների արուների պոչն ու ոտքերն ավելի երկար են, քան էգերինը։
2—3 տարեկան հասակում (մեկ տարեկանից հետո անազատության մեջ) կարմրականջ կրիաների արուների մոտ ի հայտ է գալիս սեռական բնազդը։

1 տարեկան։ 6 սմ
2 տարեկան։ էգ — 9 սմ, արու — 8 սմ
3 տարեկան։ էգ — 14 սմ, արու — 10 սմ
4 տարեկան։ էգ — 16 սմ, արու — 12 սմ
5 տարեկան։ էգ — 18 սմ, արու — 14 սմ
6 տարեկան։ էգ — 20 սմ, արու — 17 սմ


=== Կյանքի տևողություն ===
Ճիշտ խնամքի դեպքում կարմրականջ կրիաներն անազատության պայմաններում կարող են ապրել 40-50 տարի։


== Ծանոթագրություններ ==


== Գրականություն ==
, ISBN 978-5-98435-757-9։
Степура А. В. Рептилии в аквариуме. — М.: ООО «Издательство АСТ», 2002. — 60 с. — ISBN 5-17-016226-X
Красичкова А. Г. Красноухие черепахи.


== Արտաքին հղումներ ==
Красноухие черепахи: уход и содержание Archived 2016-05-04 at the Wayback Machine.
Հենրիկ Վիսնապուու

Հենրիկ Վիսնապուու (էստ․՝ Henrik Visnapuu, 2 հունվարի, 1890, Հելմե, Էստոնիա — 3 ապրիլի, 1951, Լոնգ Այլենդ, Նյու Յորք ), էստոնացի բանաստեղծ, դրամատուրգ։


== Կենսագրություն ==
Հենրիկ Վիսնապուուն մասնագիտությամբ ուսուցիչ էր։ Տարտուի նահանգային դպրոցն ավարտելուց հետո՝ 1907 թվականին քննություն է հանձնել Նառվայի գիմնազիայում և իրավունք ստացել զբաղվել դասավանդել տարրական դասարաններում։ Դրանից հետո նա աշխատել է տարբեր դպրոցներում։ 1912 թվականին Վիսնապուուն տեղափոխվել է Տարտու, որտեղ էստոներեն ու գրականություն է դասավանդել իգական գիմնազիայւոմ։ Միաժամանակ հաճախել է Տարտուի համալսարան` լսելու փիլիսոփայության դասախոսություններ։ 1916 թվականին ընդունվել է Տարտուի համալսարան, իսկ 1922—1923 թվականներին սովորել է Բեռլինում։
1917-1935 թվականներին աշխատել է որպես լրագրող։ Կարմիր բանակի` Էստոնիա մտնելուց հետո՝ 1944 թվականին, փախել է Գերմանիա, իսկ 1949 թվականին տեղափոխվել է ԱՄՆ։


== Ստեղծագործություն ==
Հենրիկ Վիսնապուուն իր առաջին բանաստեղծությունները գրել է 1908 թվականին։ Բանաստեղծուհի Մարիա Ունդերի, գրողներ Ֆրիեդեբերգ Տուգլասի, Յոհաննես Բարբարուսի, Ավգուստ Հայլիտի և այլ մտավորականների հետ միասին 1917 թվականից անդամակցել է Սիուրու գրական խմբակին։ Հենրիկ Վիսնապուուն հայտնի է դառնում որպես սիմվոլիստ-բանաստեղծ։ Նրա ստեղծագործությունը կրում է նաև ֆուտուրիզմի ու էքսպրեսիոնիզմի ազդեցությունը։ XX դարի 20-30-ական թվականներին Հենրիկ Վիսնապուուն համարվում էր իր ժամանակի ամենահայտնի գրողներից մեկը։
Հենրիկ Վիսնապուուի բանաստեղծությունների երկու գրքերը թարգմանվել են ռուսերեն («Amores», 1922, «Դաշտային մանուշակ», 1939)


== Ծանոթագրություններ ==


== Գրականություն ==
Мисникевич Т. В., Пильд Л. Игорь Северянин — переводчик поэзии Хенрика Виснапуу // Русская литература. 2012. № 2. С. 192—202.
Շախվորոստովկա (այլ կիրառումներ)

Շախվորոստովկա, կարող է վերաբերել՝

Շախվորոստովկա - գյուղ, Ուկրաինայի Ժիտոմիրի մարզի Կորոստիշևի շրջանում
Շախվորոստովկա - գյուղ, Ուկրաինայի Պոլտավայի մարզի Միրգորոդի շրջանում
Դակոտա Ջոնսոն

Դակոտա Մայի Ջոնսոն (անգլ.՝ Dakota Johnson, հոկտեմբերի 4, 1989(1989-10-04), Օստին, ԱՄՆ), ամերիկյան դերասանուհի և մոդել։
Դերասաններ Դոն Ջոնսոնի և Մելանի Գրիֆիթի դուստրը։
Համաշխարհային ճանաչում է ձեռք բերել «Մոխրագույնի հիսուն երանգները» ֆիլմի գլխավոր հերոսուհու՝ Անասթեյշա Սթիլի մարմնավորմամբ։ Այս ֆիլմի համար նա արժանացավ People's Choice Award for Favorite Dramatic Movie Actress մրցանակի։


== Վաղ կյանքը ==
Դակոտա Ջոնսոնը ծնվել է 1989 թվականի հոկտեմբերի 4-ին՝ դերասաններ Մելանի Գրիֆիթի և Դոն Ջոնսոնի ընտանիքում։ Նա նաև հանդիսանում է Փիթեր Գրիֆիթի և Թիփի Հեդրնի թոռնուհին։ Անտոնիո Բանդերասը նրա նախկին խորթ հայրն է։ Նա ունի վեց քույր և եղբայր, որոնցից չորսը՝ հոր կողմից, իսկ երկուսը՝ մոր։
Ջոնսոնը ավարտել է «Aspen Community School»-ը՝ Ասպենում։  Մոդելինգը նրան սկսեց հետաքրքրել 12 տարեկանում, երբ նա առաջին անգամ նկարահանվեց «Teen Vogue» ամսագրում որպես հայտնիների երեխա։ 


== Կարիերա ==


=== Դերասանական կարիերա ===
1999 թվականին Ջոնսոնը արեց իր դեբյուտը Խելահեղ Ալաբամում , որտեղ նա ու նրա խորթ քույրը ՝ Ստելլա Բանդերասը, խաղացել են որպես իրենց իրական մոր  դուստրերը։ Ֆիլմի ռեժիսորը եղել է նրա խորթ հայրը՝ Անտոնիո Բանդերասը։  2006 թվականին նա ընտրվել է որպես Միսս "Ոսկե գլոբուս"։
Երբ Ջոնսոնը ավարտեց միջնակարգ դպրոցը, նա պայմանագիր կնքեց Ուիլյամ Մորիսի գործակալության հետ և սկսեց իր դերասանական կարիերան։ 

Ջոնսոնը մարմնավորել է Անասթեյշաին «Մոխրագույնի հիսուն երանգները» ֆիլմում, որը թողարկվել է 2015 թ.-ի փետրվարին։ Այդ դերի համար Ջոնսունը հաղթել է Լյուսի Հեյլին, Էլիզաբեթ Օլսենին, Դանիել Փանբեյքերին և ալյոց։ 


=== Մոդելինգ ===
2006 թվականին Ջոնսոնը ստորագրել է պայմանագիր IMG Models ընկերության հետ։ Չնայած դերասանի մասնագիտության նա հանդիսացել է որպես մոդել ՄԱՆԳՈ բրենդի ջինսերի համար՝ 2009 թվականին և նկարահանվել է "Rising Star" ավստրալիական պիտակի Wish արշավի մեջ 2011 թվականին։


== Անձնական կյանք ==
Ավելի վաղ Ջոնսոնը ունեցել է հարաբերություններ երաժիշտ Նոյ Գերշի, դերասան Ջորդան Մաստերսոնի, ուելսցի մոդել և երաժիշտ Մեթյու Հիթի հետ։
Ի պատասխան գենդերային հավասարության մասին այն հարցերին թե նա հարգում է իր դերը հիսուն երանգներում, նա պատասխանել է՝․ «Ես հպարտ եմ այդ ֆիլմով։ Ես բացարձակապես համաձայն չեմ այն մարդկանց հետ, ովքեր ասում են, որ Անան թույլ է։ Ես կարծում եմ որ նա ավելի ուժեղ է, քան Քրիստիանը։ Այն ամենը ինչ անում է Անան, հենց նրա ընտրությունն է։ Եվ եթե ես կարողանամ լինել փաստաբան կանանց համար, ովքեր ուզում են իրենց մարմինների հետ անել այն ինչ ուզում են և չեն ուզում ամաչել դրանից, ուրեմն ես լիովին դրա համար եմ ստեղծված»։


== Ֆիլմագրություն ==


=== Ֆիլմը ===


== Հղումներ ==


== Արտաքին հղումներ ==
Դակոտա Ջոնսոն Internet Movie Database կայքում
Dakota Johnson - ի Yahoo! Ֆիլմեր
Aston Martin DBR9

Բոլիդ Aston Martin DBR9 (անգլ.՝ Aston Martin DBR9), Ջորջիո Վալենտինի
ի նախագծած մրցարշավային ավտոմեքենան է։ Նախագծվել և ստեղծվել է 2005 թվականի մրցարշավին մասնակցելու համար։


== Ծանոթագրություններ ==
Վարցիխե

Վարցիխե (վրաց.՝ ვარციხე), գյուղ Վրաստանում։ Գտնվում է Իմերեթի մարզի Բաղդաթի շրջանում։


== Դիրք ==
Գյուղը գտնվում է ծովի մակարդակից 80 մետր բարձրության վրա։ Շրջկենտրոն Բաղդաթից հեռու է 17 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1559 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Բաղդաթի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==